Seneste indlæg handlede om mit 2018 og om, hvordan det generelt har været et genialt år. Samt en smule om, hvad jeg håber for 2019. Så snart jeg havde udgivet indlægget, slog det mig dog, hvor lidt indlægget handlede om garderobe. Og det afspejler nok meget godt mit 2018 – også her på bloggen. Der har været færre indlæg end der plejer, og de har handlet lige så meget om alt muligt andet forbrug; af både skærm og takeaway. Fordi året, mit liv i det hele taget, har handlet om alt muligt andet – og med et nyt job som projektleder på en tegnestue, så har mit fokus i særdeleshed været andensteds i årets sidste halvdel.\nOg det er jo det skønne ved netop at have arbejdet med og investeret tid i sin garderobe og dermed sig selv igennem mange år. At garderoben kan træde i baggrunden i hverdagen og være det, den skal være: Tøj, der understøtter én i at udfolde sig i hverdagen. Hvad end det er fysisk, personligt, relationelt eller æstetisk.\nHvor har jeg bare sendt fortids-Thea mange kærlige tanker det her efterår og været glad for, at jeg har haft opbygget en garderobe, der har understøttet mig og minimeret mine tøjkriser.\nMen selvom it is all good, så kan jeg mærke, at jeg savner et større fokus på garderoben igen – og jeg savner at skrive om det. Jeg savner at sætte min viden mere i spil her på bloggen: hvad end det handler om fund fra mit speciale om capsule wardrobe eller om det handler om, hvordan man bruger viskelæder til at fjerne pletter fra ruskind.\nJeg har derfor planer om at skrue op for bloggens hovedfokus her i 2019. Og vi starter min nytårsforsætter for garderoben.\n1. MERE FOKUS PÅ FØDDERNE\nFodtøj er noget af det, der står højest på min garderobeønskeliste for 2019. Jeg har over det sidste halve år fundet ud af, hvor meget jeg savner mere variation i mit fodtøj og særligt, hvor meget jeg savner flere par sko og støvler, der “larmer” uden at det involvere en hæl. Fokus er på fodtøj, der kan bruges til kundemøder, en aften ude mv.\n2. HUSKE SMYKKERNE I FARTEN\nJeg har en virkelig skøn lille smykkesamling af nyere og vintage sager. Jeg bruger allerede en del smykker, der sidder ‘fast’ på mine hænder og håndled, men jeg vil gerne blive endnu bedre til at toppe et outfit med sager fra min eksisterende samling. Særligt vil jeg gerne blive bedre til at bruge øreringe fra tid til anden, da jeg lader til efter et par år mere eller mindre pause, godt at kunne tåle at bruge dem igen.\n3. OPDATERE KERNEN AF MIN GARDEROBE\nNår jeg taler om kernen af min garderobe, referer jeg til de ting, jeg bruger året rundt (læs her). Ting, jeg ikke pakker væk ved skiftende sæsoner, men som er rare altid at have ved hånden grundet det danske vejrs lune.\nI 2019 vil jeg have fokus på at opdatere netop den del af min garderobe. Jeg vil gerne finde de perfekte (økologiske) jeans, supplere min garderobe med sort, hulmønstret sweater (mor, jeg kigger på dig) og erstatte både min læderjakke og mit uldtørklæde, jeg bruger året rundt.\n4. PLANLÆGGE MINE UGENTLIGE OUTFITS\nJeg har gennem årene faciliteret og deltaget i en hel del garderobeudfordringer – og skrev sågar speciale om det samme (lavede et ‘antropologisk capsule wardrobe eksperiment’). Men gennem årene er der én ting, jeg aldrig har gjort mig så meget i. Ugentlig outfitplanlægning. En slags madplan til garderoben. Så det er jeg nysgerrig på at prøve af. Her findes der forskellige hjælpemidler, blandt andet app’en Cladwell, som jeg ellers er gået i stå med at bruge. Jeg tænker, at det vil være perfekt at starte op med en overskuelig periode og en overskuelig mængde tøj, så hvorfor ikke i forbindelse med, at jeg alligevel skal pakke til en ferie? Vi skal nemlig af sted inden længe.\n5. BADASS BOHO\n2019 bliver året, hvor jeg gerne vil skrue lidt op for min stil. Igennem efteråret har der været for mange dage, hvor jeg har kørt påklædningen meget neutralt. Jeg vil gerne skrue mere op for det jeg kalder “Bad ass bohemian”. Både i årets tilføjelser – men endnu mere i den daglige påklædning.\n6. DE TRE B’ER: BÆREDYGTIGT (HOLDBART), BRUGT OG BYTTE\nDer er som sådan ikke noget nyt i min værdi om, at jeg gerne holde et fokus på holdbare og dermed bæredygtige køb, jeg vil fortsat gerne være god til at købe secondhand og måske endda begynde at bytte oftere.\n7. AFHOLDE ENDNU EN GARDEROBEUDFORDRING PÅ NORDROBE.DK\nSidst, men ikke mindst. 2019 bliver året, hvor jeg kommer til at afholde en eller flere garderobeudfordringer her på bloggen. Jeg har endnu ikke bestemt mig for, hvordan og hvorledes, men jeg overvejer kraftigt at støve “The Nordrobe Challenge” af.\nHar du nogle garderobe-fortsætter i 2019?\nI næste indlæg får du mine tips til, hvordan du kan komme godt fra start, hvad det er garderobeplanlægning, shoppestop eller en garderobesortering, du har planer om.\nFedt indlæg. Flere af dem. Skriv, skriv, skriv 🙂\nJeg gad mega godt bare få ryddet op i mit tøj. Væk med alt det jeg stort set ALDRIG bruger. Men opgaven virker mega uoverskuelig….\nI 2019 vil jeg gerne scale mit tøjforbrug endnu mere tilbage. 2018 var meget bedre end 2017, men jeg kan blive endnu bedre. Derudover vil jeg også gerne fokusere mere på at købe fra mindre virksomheder med fokus på bæredygtighed, og måske endda forsøge mig med “12-buys a year”? 🙂\nJeg har læst med hos dig det sidste kvarte år, og jeg er meget inspireret af din tilgang til garderobe og shopping.\nJeg har gennem årene brugt så meget tid, energi og penge på shopping ud fra en ubevidst dagsorden om, at shopping skulle fikse mig og mit liv. I dag kan jeg bedre skille tingene ad, men lysten til et Quick-fix dukker stadig op.\nI 2019 vil jeg forsøge at blive mere skarp på om jeg virkelig mangler noget og hvad det i så fald er. Søge inspiration i min egen garderobe, og finde ud af, hvilke fællesnævnere der er, for det tøj der fungerer og som jeg bruger ofte.\nDet lyder vildt interessant med dit speciale. Mon dit speciale er tilgængelige sådan for offentlig læsning. I så fald er jeg meget interesseret:).\nEn outfitplan for ugen, det kunne jeg tænke mig at gå med på! Meget interessant og muligvis netop, hvad jeg har ledt efter.\nJeg skal virkelig begrænse mit tøjkøb. Virkelig. Det kunne sagtens være værre, men det kunne bestemt også være bedre. Jeg overvejer faktisk også 12 om året… Jeg ved ikke, om jeg kan. Jeg plejer at have kæmpe kriser, når vi skifter til sommer.


Modtaget fra Jette og Preben Guhle:\nÅrgang 1976, Byggenummer 146, sejlnummer ORD 746, xp-nummer 8676.\n1976 til 1998 Jens Overgaard, 7000 Frederica, Jeppefino.\n1998 til 1999 Thyge Lyngdal, 5600 Fåborg, Orion.\n1999 til ? Jette & Preben Guhle samt sønnerne, 2930 Klampenborg, Stormy.\nEn båd med så mange år på bagen, kan det ikke undgås, at der er noget, der går i stykker eller bliver slidt op. Da vi overtog båden 01-10-1999, havde den sejlet på den oprindelige log 7600 sømil, og det er ikke meget på 23 år. Båden bærer lidt præg at være brugt på en lidt mærkelig måde, men dørk og pantry ikke meget slidt, så vi kan leve med det. Forrige ejer havde sejlet båden på Svendborg værfts flydedok pga. motorproblemer og vindstille, så derfor er den lidt plettet på bagbord side, forsikring ville kun betale for oplakering af bagbord side, istandgjort af Walsted i 1999. Sjældent har vi set så meget tovværk samt så mange sejl fulgt med en båd. Jeg kan ikke lige huske, hvor mange sømil vi har sejlet, siden vi overtog hende. Båden har ratstyring, vistnok monteret af søn til Jens Overgaard, vistnok i lære hos Walsted.\nÅr 2000: Redningsflåde i paksæk, lå mellem køjer i forskibet, blev pakket i container og monteret på ruftag. Installation af gaskomfur med ovn samt gasflasker i brønd i stævn. Ny GPS installeret, samt gennemgående sejlpinde i storsejl\nÅr 2002: Oliefyr udskiftet, det gamle var tæret/rustet væv og var monteret forkert, sad på tværs af båden. Var monteret i 1976.\nÅr 2003: På sommer tur i den Svenske skærgård står motor af og kan ikke repareres, gammel Buch, saltvandskølet, ny blev installeret i september måned, en Sole Diesel, Mitsubishi, Japansk, ombygget i Spanien til bådmotor, 24 hk og ferskvandskølet.\nÅr 2004: Flere af de oprindelige instrumenter fra 1976 står af og kan ikke repareres, det firma, som vi ellers brugte, er lukket og min gode ven og reparatør var død,\nÅr 2005: Nye instrumenter bliver monteret i de gamle huller i kahytssiden i cockpit indtil videre.\nÅr 2006: Instrumenter bliver flyttet op over lugen til kahyt og monteret i en instrumentkasse der, sprayhood sys om pga. dette. Båden fik samtidig monteret holdingtank mellem køjer i forskibet samt nyt toilet. Studs til udluftning samt tømning i havn monteret i brønd i stævn.\nÅr 2007: købt en ny lille genua, den gamle slidt op, og kunne ikke repareres mere og de andre sejl kunne ikke sys om. Godt nok lidt ærgerligt.\nÅr 2008: Bestilt efter megen møje og besvær et cockpit telt efter model af Solitaires, er målt op, så nu får vi se, hvornår vi får det monteret.


Tanker på Ring 3 – Gladsaxebladet\n17. mar 2020, 10:49\nTanker på Ring 3\nJeg kører ofte fra Gladsaxe til Brøndby ad Ring 3. Man skal have rigtig god tid og kan således anvende tiden til eftertanke. Det første man bemærker er arbejdet på Letbanen.\nAf Niels Mølgaard\nNiels Mølgaard, Buddinge Hovedgade 250\nJeg kører ofte fra Gladsaxe til Brøndby ad Ring 3. Man skal have rigtig god tid og kan således anvende tiden til eftertanke. Det første man bemærker er arbejdet på Letbanen. Vejbanen skifter hele tiden fra 2 til 1 spor og tilbage samtidig med at hastigheden reduceres til 40 km/t. Kommer man tilfældigvis i det forkerte spor, havner man ude i et villakvarter.\nJeg ved godt, at det er betingelserne, når man gerne vil have en Letbane, men når Letbanen er færdig tidligst om 5 år er den formodentlig forældet og den kommer til at støje som et S-tog!\nFindes der et alternativ til et tog på skinner midt på en vej? Ja, det gør der. I Tyskland kører der allerede fuldt udviklede elektriske busser der lades op undervejs. De kører i specielle baner og er derfor ligeså hurtige som en letbane. De kan krydse vejbanen ved et simpelt lyskryds og manøvrerer i øvrigt som en almindelig bus, sidst men ikke mindst: de støjer ikke!\nJa, jeg kommer desværre ikke til at anvende Letbanen, selvom jeg skal samme vej; men det er fordi jeg har varer med i bilen. I øvrigt, når man nu sidder og tænker: er det muligt at få lyskrydsene til at ligne det vi kalder en grøn bølge?\nDet er vel ikke raketvidenskab og medfører en glidende kørsel med få start/stop, mindre forurening og kødannelse.


Føje tekst til rammer i InDesign\nTilføje tekst i rammer\nTilføje tekst i et dokument\nTilføj tekst i et dokument ved at indtaste eller indsætte tekst fra et tekstbehandlingsprogram. Hvis tekstbehandlingsprogrammet understøtter træk og slip, kan du også trække tekst ind i InDesign-rammer. Kommandoen Indsæt er en god og alsidig metode til at indsætte store tekstblokke i dokumentet. InDesign understøtter en række forskellige tekstbehandlings-, regnearks- og tekstfilformater.\nNår du indsætter tekst, er det ikke nødvendigt at oprette en tekstramme først. Der oprettes automatisk en tekstramme i InDesign.\nNår du indsætter tekst, kan du kontrollere, om den importerede tekst bevarer sine formater og formatering ved at vælge Vis importindstillinger. Før du indsætter tekst, kan du angive, om den indsatte tekst skal indeholde yderligere oplysninger, f.eks. farveprøver og formater, ved at vælge Alle oplysninger eller Kun tekst under indstillingerne for Håndtering af udklipsholder.\nHvis den tekst, der importeres i dokumentet, er fremhævet med pink, grøn eller en anden farve, har du sandsynligvis aktiveret en eller flere tekstombrydningsindstillinger. Åbn sektionen Tekstombrydning i dialogboksen Indstillinger, og se, om indstillingerne er aktiveret under Fremhæv. Hvis den indsatte tekst f.eks. er formateret med ikke-tilgængelige skrifttyper, fremhæves teksten med lyserød.\nSkrive tekst i et dokument\nPlacer indsættelsespunktet i tekstrammen ved at benytte én af følgende fremgangsmåder:\nVælg tekstværktøjet , og træk for at oprette en ny tekstramme, eller klik i en eksisterende tekstramme.\nVælg et markeringsværktøj, og dobbeltklik i en eksisterende tekstramme. Tekstværktøjet vælges automatisk.\nBegynd at taste.\nHvis du har oprettet en tekstramme på en masterside, skal du holde Ctrl+Shift (Windows) eller Kommando+Shift (Mac OS) nede, mens du klikker i en ramme på dokumentsiden. Derefter oprettes en kopi af mastersiderammen på dokumentsiden. Du kan derefter tilføje tekst i den markerede ramme ved hjælp af tekstværktøjet.\nI InDesign er det muligt at tilføje pladsholdertekst, som efterfølgende nemt kan udskiftes med rigtig tekst. Ved at tilføje pladsholdertekst kan du få et bedre indtryk af dokumentets design.\nVælg markeringsværktøjet, og vælg en eller flere tekstrammer, eller vælg tekstværktøjet for at klikke i en tekstramme.\nVælg Tekst > Fyld med pladsholdertekst.\nHvis du tilføjer pladsholdertekst i en ramme, der er kædet til andre rammer, tilføjes pladsholderteksten fra starten af den første tekstramme (hvis alle rammer er tomme) eller fra slutningen af den eksisterende tekst (hvis der allerede er tekst i de kædede rammer), helt til slutningen af den sidste ramme i kæden.\nDu kan fjerne eller erstatte pladsholdertekst ved at dobbeltklikke i en vilkårlig ramme i de sammenkædede rammer, vælge Rediger > Marker alle og derefter slette teksten.\nDu kan ændre den tekst, der bruges som pladsholdertekst, ved at oprette en tekstfil med den tekst, der skal bruges. Giv filen navnet Placeholder.txt, og gem den i programmappen.\nKlippe eller kopiere tekst i et andet program eller et InDesign-dokument.\nDu kan aktivere træk og slip ved at vælge Rediger > Indstillinger > Tekst (Windows) eller InDesign > Indstillinger > Tekst (Mac OS), vælge Aktiver i Layoutvisning, Aktiver i Teksteditor (InDesign) eller Aktiver i Spaltevisning/Tekstenhedsvisning (InCopy) og derefter klikke på OK.\nNår du indsætter en tekstfil eller en fil med et regneark, kan du angive, hvordan den importerede tekst skal formateres, ved hjælp af indstillinger.\n(Valgfri) Du kan oprette lænker til de filer, der skal indsættes, ved at klikke på Filhåndtering i dialogboksen Indstillinger og derefter vælge Opret lænker ved indsætning af tekst- og regnearksfiler.\nHvis denne indstilling markeres, oprettes der en lænke til den indsatte fil. Du kan opdatere, oprette nye lænker eller fjerne lænker til tekstfiler ved hjælp af panelet Lænker. Hvis du formaterer lænket tekst i InDesign, bevares formateringen dog muligvis ikke, når lænken opdateres. Hvis indstillingen ikke er markeret, integreres importerede tekst- og regnearksfiler (der oprettes ikke lænker til dem).\nHvis du vil oprette en ny ramme til den indsatte tekst, skal du kontrollere, at der ikke er noget indsættelsespunkt, og der ikke er markeret hverken tekst eller rammer.\nDu kan føje tekst til en ramme ved at vælge tekstværktøjet og derefter markere tekst eller placere indsættelsespunktet.\nDu kan erstatte indholdet i en eksisterende ramme, ved at markere rammen med et markeringsværktøj. Hvis der er tale om en sammenkædet ramme, vises en markør for indlæst tekst.\nHvis du utilsigtet kommer til at erstatte en tekstfil eller grafik ved hjælp af denne metode, kan du vælge Rediger > Fortryd Erstat og derefter oprette en tekstramme ved at klikke eller trække.\nVælg Erstat markeret element, hvis den importerede fil skal erstatte indholdet af en markeret ramme, eller hvis den skal erstatte markeret tekst eller føjes til tekstrammen ved indsættelsespunktet. Deaktiver denne indstilling, hvis den importerede fil skal placeres i en ny ramme.\nVælg Vis importindstillinger, og dobbeltklik på den fil, der skal importeres.\nAngiv importindstillingerne, og klik derefter på OK.\nHvis du ikke allerede har valgt en eksisterende ramme til at modtage tekst, omdannes markøren til et ikon for indlæst tekst, der er klar til at lade teksten løbe derhen, hvor du klikker eller trækker.\nDen indsatte tekstramme kan konverteres til enten en almindelig tekstramme eller et rammenet afhængigt af indstillingerne i panelet Tekstenhed. Du kan vælge Tekst > Skriveretning > vandret eller lodret for at bestemme rammens skriveretning. Når tekst er placeret i et rammenet, er det de dokumentstandarder, der er indstillet i gitterværktøjet, der anvendes på rammegitteret. Du kan formatere gitter efter behov.\nHvis der vises en advarsel om, at det anmodede filter ikke blev fundet, kan det skyldes, at du forsøger at indsætte en fil fra et andet tekstbehandlingsprogram eller fra en tidligere version af Microsoft® Word, f.eks. Word 6. Åbn filen i det oprindelige program, og gem den i RTF-format, som bevarer det meste af formateringen.\nHvis der i det importerede Microsoft Excel-dokument vises røde punkter i celler, skal cellestørrelsen eller tekstattributterne justeres, så overskydende indhold bliver synligt. Det er også muligt at indsætte filen som uformateret tekst adskilt med tabulatorer og derefter konvertere teksten til en tabel.\nI InDesign importeres de fleste tegn- og afsnitsformateringsattributter fra tekstfiler, mens de fleste sidelayoutoplysninger, f.eks. margen- og spalteindstillinger (som du kan angive i InDesign), ignoreres. Bemærk følgende:\nInDesign importerer generelt alle formateringsoplysninger, der er angivet i tekstbehandlingsprogrammet, undtagen oplysninger om tekstbehandlingsfunktioner, der ikke findes i InDesign.\nInDesign kan tilføje importerede formater på en formatliste for dokumentet. Der vises et diskikon ud for de importerede formater. Se Konvertere Word-formater til InDesign-formater .\nImportindstillingerne vises, når du markerer Vis importindstillinger i dialogboksen Indsæt, eller når du importerer en Excel-fil. Hvis Vis importindstillinger er fravalgt, bruger InDesign de senest anvendte importindstillinger fra en lignende dokumenttype. De angivne indstillinger gælder, indtil du ændrer dem.\nHvis InDesign ikke kan finde et filter, der genkender en fil på filtypen eller filtypenavnet, vises der en advarsel. Du opnår det bedste resultat i Windows, hvis du bruger standardfiltypenavnet (f.eks. .doc, .docx, .txt, .rtf, .xls eller .xlsx) til den importerede filtype. Det kan være nødvendigt at åbne filen i det oprindelige program og arkivere den i et andet format, f.eks. RTF eller som ren tekst.\nFå flere oplysninger om importfiltre i Vigtigt-fil til filtre på www.adobe.com/go/lr_indesignfilters_cs5_dk.\nHvis du vil importere uformateret tekst og uformaterede tabeller, skal du importere teksten uden formatering og derefter indsætte tabeller fra Word i InDesign.\nBevarer indlejret grafik fra Word-dokumentet i InDesign.\nHvis du vælger denne indstilling, vises markeringer fra Registrer ændringer i Word-dokumentet i InDesign-dokumentet. I InDesign kan du se registrerede ændringer i Teksteditor.\nImporterer formater fra Word-dokumentet i InDesign- eller InCopy-dokumentet. Hvis der vises en gul advarselstrekant ved siden af Konflikter i formatnavne, har ét eller flere afsnits- eller tegnformater i Word-dokumentet samme navn som et format i InDesign.\nDu kan angive, hvordan disse konflikter i formatnavne skal løses, ved at vælge en indstilling i menuerne Konflikt i afsnitsformater og Konflikt i tegnformat. Hvis du vælger Brug InDesign-formatdefinition, formateres den importerede tekst på baggrund af InDesign-formatet. Hvis du vælger Omdefiner InDesign-format, formateres den importerede tekst på baggrund af Word-formatet, og eksisterende InDesign-tekst, som er formateret med Word-formatet, ændres. Hvis du vælger Omdøb automatisk, omdøbes de importerede Word-formater. Hvis formatet Underoverskrift f.eks. findes i InDesign og Word, omdøbes det importerede Word-format til Underoverskrift_wrd_1, hvis Omdøb automatisk er valgt.\nInDesign konverterer afsnits- og tegnformater, men ikke formater med punktopstillede og nummererede lister.\nGiver dig mulighed for at markere, hvilket InDesign-format der skal anvendes til hvert Word-format i det importerede dokument, ved hjælp af dialogboksen Tilknytning af format.\nGemmer de nuværende indstillinger for import af Word til senere brug. Angiv indstillingerne for import, klik på Arkiver format, indtast navnet på formatet, og klik på OK. Næste gang du importerer et Word-format, kan du vælge det format, som du har oprettet i menuen Format. Klik på Anvend som standard, hvis det markerede format skal anvendes som standard for import af Word-dokumenter fremover.\nInDesign forsøger at bevarer den samme formatering, som der bruges i Excel, selvom det muligvis ikke er muligt at bevare tekstformateringen i de enkelte celler. Hvis der er tale om et lænket regneark og ikke et indlejret regneark, tilsidesættes enhver formatering, der er foretaget i tabellen i InDesign, når kæden opdateres.\nBevarer indlejret grafik fra Excel-dokumentet i InDesign.\nDu kan importere (eller eksportere) en tekstfil, der kan udnytte formateringsfunktioner i InDesign, ved at bruge mærket tekstformat. Mærkede tekstfiler er tekstfiler med oplysninger, der beskriver den formatering, som InDesign skal anvende. Korrekt mærket tekst kan beskrive næsten alt, hvad der kan vises i en InDesign-tekstenhed, herunder alle afsnitsattributter, tegnattributter og specialtegn.\nGemme Word- eller RTF-importindstillinger som formater\nNår du indsætter en Word- eller RTF-fil, skal du starte med at kontrollere, at Vis importindstillinger er markeret, og derefter vælge Åbn.\nAngiv de ønskede indstillinger i dialogboksen Importindstillinger.\nKlik på Arkiver format, skriv et navn på formatet, og klik på OK.\nKlik eventuelt på Anvend som standard for at bruge formatet, hver gang der importeres en fil med den pågældende filtype.\nDu kan angive brugerdefinerede formater i menuen Formater, hver gang du åbner en Word- eller RTF-fil.\nBuzzword er en webbaseret teksteditor, som kan bruges til at oprette og gemme tekstfiler på en webserver. I InDesign CS5 kan du importere og eksportere tekst fra Buzzword-dokumenter.\nNår du importerer et Buzzword-dokument, oprettes et URL-baseret hyperlink til Buzzword-dokumentet på serveren. Når Buzzword-dokumentet opdateres uden for InDesign, kan du bruge panelet Lænker til at opdatere den importerede version i InDesign. Det fjerner dog eventuelle ændringer af Buzzword-teksten, som du har foretaget i InDesign.\nErstat markeret element\nVælg denne indstilling for at oprette en lænke mellem Buzzword-dokumentet og den indsatte tekst. Hvis du opretter en lænke og opdaterer Buzzword-dokumentet, angiver panelet Lænker, at filen er ændret. Hvis du opdaterer linket, bliver teksten i InDesign opdateret. Formateringsændringer, du har foretaget af denne tekst i InDesign, går dog tabt.\nSom standard bliver tekst, du indsætter i InDesign, ikke lænket til den originale tekstfil. Hvis du imidlertid markerer indstillingen Opret lænke ved indsætning af tekst- og regnearksfil under filhåndteringsindstillingerne, inden du indsætter en fil, vises navnet på tekstfilen i panelet Lænker. Du kan opdatere og styre filer ved hjælp af panelet Lænker. Når du opdaterer en lænket tekstfil, går de redigerings- og formateringsændringer, der er foretaget i InDesign, tabt. På grund af denne risiko opdateres lænkede tekstfiler ikke automatisk, når den oprindelige fil redigeres. Du kan dog nemt bruge panelet Lænker til at opdatere indholdet eller fjerne lænken fra (integrere) filen.\nHvis du vil anvende ændringen på et dokument, skal du åbne dokumentet.\nHvis du vil anvende ændringen på alle nye dokumenter, du opretter, skal du lukke alle dokumenter.\nHvis du vil oprette lænker i indsatte filer, skal du markere Opret lænke ved indsætning af tekst- og regnearksfil. Hvis indstillingen er aktiveret, skal du opdatere eller fjerne lænker eller sammenlænke dem igen ved hjælp af panelet Lænker. Hvis indstillingen er deaktiveret, integreres tekstfiler (de lænkes ikke).\nHvis du vil fjerne lænken (integrere) fra en tekstfil, skal du vælge filen i panelet Lænker og vælge Fjern lænkning i panelmenuen Lænker.\nImportere gitterformater fra andre dokumenter\nÅbne QuarkXPress-filer i InDesign\nKonvertere tekstrammer og rammegitre


De fleste kender ’Lecakugler’ som noget, man putter i potteplanter eller ned under gulvet som isolering. Men de små og lette lerkugler kan bruges til andet end det.\nFor eksempel at stabilisere et letbanespor, hvis undergrunden er blød og fugtig.\nOdense Letbane sælger tre spændende byggegrunde\nPå Højstrupvej er der allerede udlagt tonsvis af Lecakugler under letbanens skinner. Og i denne uge sker det samme, om end i lidt mindre målestok, på Nyborgvej omkring Palnatokesvej.\nMandag 10. august og onsdag 12. august bliver der lagt flere vognlæs Lecakugler ud i letbanesporet på denne del af letbanestrækningen. De store mængder Lecakugler bliver kørt ind på lastbiler og blæst ud i udgravningen, der er halvanden meter dyb.\nHer i lavningen på Nyborgvej er undergrunden blød og fugtig, så Lecakuglerne har to formål:\nFor det første hjælper de med at fordele trykket fra letbanesporet ud til siderne.\nOg for det andet er Lecakugler lette – en kubikmeter vejer cirka 450 kilo, mens en kubikmeter grus vejer 1600-1700 kilo. Derfor er Lecakuglerne med til at mindske trykket, så der ikke er brug for yderligere forstærkning.\nFor at undgå støv bliver der også blæst vand ud på Nyborgvej.\nHauges Plads bliver mere grøn og indbydende\nLecakugler bliver brugt meget i bygge- og anlægsbranchen, for eksempel til isolering eller fyld. Der er som sagt også brugt Lecakugler som fundering på Højstrupvej, ligesom løsningen har været brugt på Aarhus Letbane – det kan du læse mere om på producenten Lecas hjemmeside.


Billig hårdt gulv - Køb nyt hårdt gulv til en rigtig god pris - Se her\nHårde gulve er et klassisk materiale. Det kan bruges til det meste, og det er et relativt slidstærkt og tidsløst materiale. Her kan du finde hårde gulve der passer til dit hjem! Et hårdt gulv er ikke blot et hårdt gulv, der en del der skal tages stilling til.\nDer findes lyse og mørke modeller. Der findes gulv med lange årer og nogle med korte. Nogle er lakerede andre er ikke. Derfor er det vigtigt, at du tænker dit hjem, din livstil og din økonomi med i beslutningen. Et mørkt gulv egner sig bedst til de lidt større og lyse rum. Lange årer passer godt til lange rum, hvorimod lange årer i korte rum ikke kommer helt til sin ret. Vurder hvordan dit hjem er indrettet, og vurder hvilken stil du selv ønsker.\nI vores sortiment finder du et stort udvalg af muligheder. Ens for alle vores produkter er den høje kvalitet og de gode priser. Vi har hårde gulve til den aktive familie, og vi har hårde gulve til dig der er dig selv. Kig vores udvalg igennem og find dit næste gulv her!\nLaminat Caza Plank B&W Hvid\nLaminat Caza Plank Gyant Lys Grå\nLaminat Caza Plank Spirit Lys\nLaminat Caza Plank Spirit Natur\nLaminat Caza Plank Texas Lys Natur


Covid-19 Retningslinjer - Copenhagen Salsa Academy\nVenligst følg vores retningslinjer I Corona tider, så vi sammen kan forebygge smitten. Vi håber på alle elevernes hjælp og forståelse så vi bedst kan beskytte hinanden, og skabe et trygt dansemiljø.\n★ CORONAPAS – For at deltage på dansehold hos CSA, anbefaler vi at du har et gyldigt coronapas, immunitet eller frisk test (48 timer for quicktest, 72 timer for pcr). For fester og events, læs mere om det specifikke regler i beskrivelsen på selve begivenhed.\n★ FØR/EFTER TIMEN – Når din dansetime slutter, skal du straks forlade dansestudiet så den næste gruppe kan have tid til at komme ind. Giv os meget gerne besked, hvis du ikke kan møde op til din dansetime.\nPardans: du kommer til at danse i mindre grupper/bobler, med mulighed for partnerskift i grupperne. Hvis du ellers har en dansepartner allerede, så kan i også vælge at danse sammen i løbet af hele kurset.\nAlle lektioner: der anbefales at man holder en afstand på min. 1 meter fra andre deltagere og instruktører, og 2 meters afstand imellem hver dansende par).\nVenligst gør dit ophold på danseskolen så kort som muligt. Ankom tidligst få minutter inden din undervisning og forlad studiet så snart lektionen er slut. Vent udenfor bygningen indtil holdet før dit er gået ud.\nAlle bør vaske hænder (alternativt spritte hænderne af) inden undervisningen.\nVær opmærksom på at røre ved så lidt som muligt inden, under og efter din dansetime, og begræns den fysiske kontakt med andre. Husk også at hoste og nyse i ærmet.\nEr du syg eller har du de mindste symptomer, bliv hjemme!\nDu kan finde håndsprit i indgangen og ved baren; vi har også fået non-touch papirdispensere på toilettet og har øget fokus på rengøringen.


Chcesz ciepłej atmosfery? Wybierz brązową sofę\n1 000 PLN - 1 999,99 PLN 1\n9 000 PLN i więcej 1\n3 osobowe 1\nZaprojektuj meble 2\nJohan, 3 osobowe\nBrun er tilbage i den moderne indretning\nDer findes groft sagt to slags mennesker, hvad farven brun angår; dem der synes, det er en pæn farve, og så dem der stadig kæmper med et seriøst traume fra 70’ernes brunt-i-brunt toppet med lidt mere brunt. Men uanset om du er lettere traumatiseret eller ej, så er brunt altså back in business og klar til at gøre dine vægge, din sofa og dit interiør blød som nougat ved stuetemperatur.\nFra 70’er til moderne elegance\nMen lad os lige starte med at slå fast, at brunt, og dermed også en brun sofa, på ingen måde behøver at signalere tung 70’er-træskostøvle-æstetik og associere rød-brun-orange-tonede teenageværelser med solnedgange på ryatæppet. De brune nuancer kan i en lidt mere moderne og enkel setting faktisk udstråle enormt meget luksus og elegance samt skabe en varm og afslappet stemning. Det handler sådan set bare om, hvordan farven styles – brun sofa eller ej.\nDe brune jordfarver har været undervejs i noget tid og er en del af en større tendens, hvor vi gerne vil søge tilbage til naturen og den mentale ro, vi finder derude blandt træer og blikstille skovsøer. Så når væggen får sig en brun farve, når den kunstneriske keramik og det brune stentøj får ærespladsen på reolen, og når der pludselig kommer en brun sofa ind i hjemmet, ja så hjælper det os med at komme lidt tættere på noget naturlighed og med at få en eksklusiv og blød hyggestemning, så vi bedre kan slappe af og komme helt ned i gear, som var vi rent faktisk ude i naturen – i vores brune sofa.\nMen tilbage til det med indretningen. Fordi der findes så uendeligt mange forskellige nuancer af det brune, kan du også style en brun sofa, så den passer til uendeligt mange forskellige stilarter. Fra helt lys karamel til mørk chokolade. Fra det lette look til det lidt tungere look.\nMinimalist på den brune måde\nEr du minimalist af et godt hjerte, kan de brune nuancer sagtens være det perfekte match til dig og din brune sofa. Når du styler de lysebrune toner sammen, skaber det en blødhed og lethed i hjemmet, og det er især også et godt valg, hvis du bor småt eller har et svagt lysindfald. Gå efter lyst træ, tørrede blomster og grafiske print til din lysebrune sofa, eller skab kontrast på den minimalistiske måde ved at lade de lyse nuancer få selskab af en meget mørkebrun sofa eller meget mørkebrune træmøbler. Og hvis du savner bare en lillebitte smule farve, så ser et nedtonet look ekstra cool ud sammen med en enkelt vild farve.\nBrun er din perfekte følgesvend, hvis du er en vaskeægte boho (eller hvis du har en vaskeægte boho inderst inde, som gerne vil lukkes ud). Du kan nemlig style din mørkebrune sofa, så dit hjem får den helt perfekte følelse af rustik bohemian. I så fald skal du all in på antikke og mørke teaktræsmøbler, hæklede vægdekorationer med frynser, masser af mørkegrønne planter, keramik og stentøj i brune nuancer og bløde vamsede tekstiler med lækre mønstre. Når du styler din brune sofa på den her måde, kan du virkelig mærke naturen indenfor. Måske endda så meget, at det kan være helt svært at komme op af den brune sofa igen. Men det er en risiko, vi er villige til at tage!\nDesign din helt egen brune sofa\nFandt du ikke lige den brune sofa, du ledte efter? Jamen så laver du den da bare selv! I vores Design Selv-univers kan du nemlig skabe din helt egen perfekte drømmesofa i lige præcis den brune farve, du altid har drømt om. Du starter med at vælge model, og så finder du det perfekte brune tekstil, du vil beklæde den med, inden du til sidst sætter ben på. Vupti! Så er der en hjemmelavet sofa på vej til dig. Nemt, ikke? Og du bestemmer selvfølgelig også, om det skal være en lille brun sofa til to, en brun sovesofa til overnattende gæster eller den helt store flyder af en U-sofa.\nVi hjælper dig med at vælge den rigtige brune sofa\nMangler du i stedet en hjælpende hånd til at kunne tage den endelig beslutning, så kig forbi ét af vores showrooms og bliv guidet af vores dygtige personale. Først får du en kop kaffe at slupre på, og derefter tager de dig med rundt på tur gennem hele vores udvalg af brune drømmesofaer. Vi kender det godt – nogle gange har man bare brug for lige sagerne i virkeligheden.\nDesignsofaer med fri retur\nNervøs for at vælge den forkerte brune sofa? Det skal du ikke være. Når du køber en designsofa hos os i SOFACOMPANY, får du nemlig altid 30 dages fri retur. På den måde kan du altid returnere din brune sofa, hvis den bare er helt off i forhold til stilen og kvadratmetrene hjemme hos dig.\nStart med en stofprøve\nMen altså, hvis det bare er nuancen, du er usikker på, må vi så ikke foreslå en stofprøve eller fem? Du kan nemlig altid få tilsendt et par stofprøver, så du kan mærke materialet og dobbelttjekke farven, før du beslutter dig for at købe.


Black Sea Panteleymonovskaya, Odesa, Ukraine – Sammenlign tilbud\nBedste tilbud på Black Sea Panteleymonovskaya\nAnmeldelser for Black Sea Panteleymonovskaya\nOm Black Sea Panteleymonovskaya\nMed en central beliggenhed, giver Black Sea Panteleymonovskaya nem adgang til Odessas populære turistattraktioner. Nogle af populære bekvemmeligheder på dette 4-stjernet hotel, inkluderer tagterrase o...\nFaciliteter på Black Sea Panteleymonovskaya\nHvor ligger Black Sea Panteleymonovskaya?\nOdesa Vodoprovidna St0,5 km\nOdesa Zaliznychnyi vokzal0,6 km\nOdesa Bus Station "Starosinna"0,6 km\nSpørgsmål og svar i forhold til bestilling hos Black Sea Panteleymonovskaya\nEr priserne på Black Sea Panteleymonovskaya sammenlignelige med 4-stjernede hoteller i Odesa?\nPrisen pr. nat på Black Sea Panteleymonovskaya vil generelt være 58% billigere end gennemsnitsprisen på et 4-stjernet hotel i Odesa. Når du bor på Black Sea Panteleymonovskaya, bør du være forberedt på at skulle betale omkring 146 kr./nat, hvilket anses for at være et godt tilbud i Odesa for et 4-stjernet hotel.\nHvor tæt er Black Sea Panteleymonovskaya på den nærmeste lufthavn, Odesa Intl?\nDer er en afstand på 6,5 km mellem Black Sea Panteleymonovskaya og den nærmeste lufthavn, Odesa Intl, så køreturen tager normalt omkring 8min, afhængigt af trafikken. Sørg for at tjekke trafikken i nærheden af hotellet og lufthavnen, da nogle områder kan have tættere trafik end andre, hvilket kan øge den forventede rejsetid.\nHvordan kommer gæsterne bedst fra Odesa Intl til Black Sea Panteleymonovskaya?\nEn af de mest populære muligheder i dag er at tage en taxa eller sammenkørselsservice direkte fra Odesa Intl til hotellet. Denne mulighed er ofte billig, men gæsterne bør være opmærksomme på højere priser, når der er stor efterspørgsel.\nHotelgæster på Black Sea Panteleymonovskaya er velkommen til at tage de fleste kæledyr, f.eks. hunde og katte, med. Hvis du har et andet slags kæledyr, anbefales det, at du kontakter receptionen.\nHvis du har spørgsmål om Black Sea Panteleymonovskaya og din reservation, kan du kontakte receptionen direkte på +380 487 847 070.\nEr der wi-fi på Black Sea Panteleymonovskaya?\nJa, Black Sea Panteleymonovskaya har wi-fi til hotellets gæster.\nEr der et træningsfaciliteter eller fitnesscenter på Black Sea Panteleymonovskaya?\nDer er et fitnesscenter på Black Sea Panteleymonovskaya. Fitnessområdet er kun tilgængeligt for hotellets gæster, og åbningstider og regler kan variere meget fra hotel til hotel. Det anbefales, at du kontakter receptionen, hvis du har nogen spørgsmål.\nHvad tidspunktet for tjek ud på Black Sea Panteleymonovskaya?\nBlack Sea Panteleymonovskaya har en normal tjek ind tid efter kl. 14:00, og tjek ud tid før kl. 12:00.\nHvor meget koster det at bo på Black Sea Panteleymonovskaya, Odesa, Ukraine?\nBlack Sea Panteleymonovskaya værelsespriserne afhænger af dine valgte datoer, værelsestype og tilgængelighed. Gennemsnitsprisen senest fundet er 146 kr./per nat, og de bedste tilbud starter fra 108 kr./per nat. For at se tilgængelige tilbud, tast dine datoerind i formlen ovenfor.\nEr der en restaurant på Black Sea Panteleymonovskaya?\nJa - Black Sea Panteleymonovskaya har en restaurant. Hvis du er mere interesseret i at drikke end at spise, findes der også en bar.\nHar Black Sea Panteleymonovskaya vaskefaciliteter?\nHoteller, der ligner Black Sea Panteleymonovskaya\nDe bedste hoteller i Odesa\nMed en bekvem beliggenhed, giver Mozart Hotel Odessa nem adgang til Odessas populære turistattraktioner. Ganske kort fra Odessa Opera and Ballet Theater tilbydes moderne værelser indrettede med køleskab, klipklappere og minibar.\nMindre end 20 minutters gang fra Odessa Train Station, byder Boutique Hotel California sine gæster på et bekvemt ophold, når Odessa besøges. Desuden er der gratis privat parkeringsplads på stedet, og hotellet byder på elegante 4-stjernede værelser og en bar.\nSe flere af de bedste hoteller i Odesa\nHoteller i nærheden af Black Sea Panteleymonovskaya\nMed en bekvem beliggenhed i midten af byen, vil dette 4-stjernet hotel være en ideel base i Odessa. Det tilbyder også indendørs bassin og sauna.\nMed en bekvem beliggenhed i centrum af byen, vil dette 3-stjernet hotel være en ideel base i Odessa. Alle værelser har aircondition og gratis adgang til Wi-Fi.\nBeliggende midt i byen giver Boomerang Business Hotel dig let adgang til Odessas shopping, sightseeing og underholdning. Det omfatter ekspres check-ind/check-ud, gratis trådløst internet på alle offentlige områder og billetservice.\nMed en bekvem beliggenhed i centrum af byen, vil dette 3-stjernet hotel være en fantastisk base i Odessa. Dem der opholder sig på ejendommen har også adgang til gratis trådløst internet og parkering på stedet.\nBillige hoteller i Odesa\nMed en bekvem beliggenhed i midten af byen, vil dette 3-stjernet hotel være en ideel base i Odessa. Det tilbyder vaskeri, ekspres check-ind/check-ud og roomservice.\nMed en bekvem beliggenhed, giver Ekaterina Hotel nem adgang til Odessas populære turistattraktioner. Det tilbyder gratis Wi-Fi.\nMed en bekvem beliggenhed i midten af byen, vil dette 4-stjernet hotel være en fantastisk base i Odessa. Det tilbyder også udendørs tennisbaner, udendørs bassin og sauna.\nMed en bekvem beliggenhed i hjertet af byen, vil dette 3-stjernet hotel være en ideel base i Odessa. Det tilbyder døgnåben reception, gratis trådløst internet på alle offentlige områder og mødelokaler.\nSe de billigste hoteller i Odesa\nMed en bekvem beliggenhed, giver Art Suites on Deribasovskaya 10 nem adgang til Odessas bedste sightseeing-områder. Det tilyder gratis trådløst internet på alle offentlige områder og er en lille gåtur fra Odessa Opera and Ballet Theater og Odessa Pushkin Museum.\nMed en bekvem beliggenhed, giver Wall Street nem adgang til Odessas bedste turistattraktioner. Ganske kort fra Deribasivska Street tilbydes moderne værelser indrettede med pudemenu, gratis trådløst internet på alle værelser og køleskab.\nMed en bekvem beliggenhed i midten af byen, vil denne 4-stjernet hotelejendom være en fantastisk base i Odessa. Det tilbyder gratis Wi-Fi.\nMed en bekvem beliggenhed i hjertet af byen, vil dette 5-stjernet hotel være en ideel base i Odessa. Det har spa, samt overvåget parkering, indendørs bassin og sauna.


Oliver faldt i fjorden og druknede: Nu kræver familien handling | BT Samfund - www.bt.dk\n24. mar. 2022 - 20:58\nOliver faldt i fjorden og druknede: Nu kræver familien handling\nNordjyllands Politi leder efter Oliver tirsdag den 8. februar 2022. Foto: Bo Amstrup\nOliver Ibæk Lund forsvandt en nat i begyndelsen af februar. Han er stadig ikke fundet, men ud fra videooptagelser har politiet kunnet konstatere, at den 21-årige unge mand faldt i vandet. Han formodes druknet.\n»Det er klart, det fylder for hele familien. Olivers lillebror, forældre, papforældre. Det fylder hele tiden, og alle er fuldstændig ødelagte,« siger Anette Ibæk Birkegaard, moster til Oliver Ibæk Lund.\n»Han var omsorgsfuld og præcis, som han skulle være. Hvis han syntes noget, så var det sådan, det var. Han var ligeglad med, hvad andre tænkte. Han var fordomsfri over for andre – han ønskede altid det bedste for alle,« fortæller hun om sin nevø.\nDen tragiske hændelse sendte ikke kun chokbølger gennem familien, men hele byen. Og siden ulykken har snakken om sikkerhed på havnen fyldt meget i Aalborg.\nAnette Ibæk Birkegaard, der er moster til Oliver, der formodes druknet i Aalborg Havn, kræver mere sikkerhed på havnen. Foto: Privatfoto\nFor hvordan kan vi undgå, at unge mennesker falder i vandet og mister livet efter en bytur? For Anette Ibæk Birkegaard er der ingen tvivl.\nHun vil have havnesikkerhed ind i lokalplanerne og hegn på havnen.\n»Politikere vil sikkert sige, at unge bare kravler op på hegnet. Men størstedelen af dem, der falder i og i værste fald drukner, går alene. Jeg tvivler på, de fleste leger deroppe alene,« siger hun til B.T.\nOg netop politikernes tanker om fremtiden på havnen blev lidt tydeligere torsdag eftermiddag. På et møde i By- og Landskabsudvalget lagde medlemmerne sig nemlig fast på en række initiativer, som de tror på, kan højne sikkerheden fremadrettet.\n»Vi har fået 100 input fra borgere både telefonisk, skriftligt og fra firmaer.«\n»Konkret har vi besluttet, at der sættes seks flere termiske kameraer op langs havnen, så vi har bedre mulighed for at se, hvis der er nogen, der falder i vandet,« lyder det fra rådmand Jan Nymark Thaysen (V), der fortæller, at kameraerne har en pris på 800.000 kroner.\nDet er området fra Obels Kanal til Utzon-centret, som de nye termiske kameraer skal overvåge.\nFormand for By- og Landskabsudvalget Jan Nymark Thaysen (V) er klar med en række initiativer, der skal sikre mere tryghed på Aalborg Havn. (Foto: Henning Bagger/Ritzau Scanpix) Foto: Henning Bagger\nDerudover opsættes der et kamera mere, som beredskabet kan fjernstyre og overvåge havnen med i tillæg til de to, som allerede findes på havnen.\nBlandt forslagene er altså ikke det hegn, som Anette Ibæk Birkegaard efterspurgte, og som hun mener er afgørende for at mindske risikoen for, at familier i fremtiden skal opleve, hvad hun og hendes familie kæmper med.\n»Det er ikke sådan, at vi afviser det helt. Vi skal blandt andet drøfte, om man ved restaurantskibet 'Princes Juliane' kan opsætte et ketsjer-net, der kan gribe folk, der eventuelt måtte falde i,« lyder det fra rådmanden.\nMen det er en ringe trøst for familien Ibæk.\n»Vi savner ham. Tomhed og meningsløshed, det er nok de ord, der bedst beskriver det nu,« siger hun.\nSærligt det faktum, at Oliver Ibæk Lund faldt i vandet og stadig ikke er fundet, nager familien dybt.\nOliver Ibæk Lund formodes druknet i Aalborg Havn. Nu kræver hans moster mere sikkerhed på havnen. Foto: Privatfoto.\n»Det er svært at sætte punktum og komme videre. Og få sagt et ordentligt farvel. Det er, som om tingene bliver forstyrret. Tingene er ikke, som de skal være, når han stadig mangler,« siger Anette Ibæk Birkegaard.\nDe nye initiativer vil blive implementeret løbende.